cyanic-selkie/wikianc huggingface dataset:
বিটলকার
বিটলকার হল মাইক্রোসফটের উদ্ভাবিত সম্পূর্ণ ডিস্ক এনক্রিপশন বা সাঙ্কেতিকীকরণের সুবিধা, যা তাদের উইন্ডোজ ভিস্তা ও এর পরবর্তী অপারেটিং সিস্টেমগুলোতে উপস্থিত। তথ্যের নিরাপত্তার জন্য সম্পূর্ণ ভল্যুম সাঙ্কেতিকীকরণের উদ্দেশ্যে এটি প্রকল্পিত হয়েছে। এতে প্রথমত সংকেত সারি শৃঙ্খল (CBC) অথবা XTS প্রক্রিয়ায় ১২৮-বিট বা ২৫৬-বিটের চাবির AES সাঙ্কেতিকীকরণ পদ্ধতি ব্যবহৃত হয়। (CBC সম্পূর্ণ ডিস্কের পরিবর্তে কেবল প্রয়োজনীয় সেক্টরগুলোতে প্রয়োগ করা হয় ।)
ইতিহাস
বিটলকারের উৎপত্তি হয় মাইক্রোসফটের ২০০৪ সালে প্রণীত "পরবর্তী-প্রজন্ম নিরাপদ কম্পিউটিং ভিত্তি" প্রকৌশলের অংশ হিসেবে । এর সাংকেতিক নাম ছিল "কর্নারস্টোন" (বা "ভিত্তিপ্রস্তর")। এর উদ্দেশ্য ছিল যন্ত্র-বাহিত তথ্যের নিরাপত্তা দেয়া, বিশেষত হারানো বা চুরি হওয়া যন্ত্রের। পাশাপাশি আরেকটি সুবিধা ছিল "কোড ইন্টেগ্রিটি রুটিং", যার উদ্দেশ্য ছিল সিস্টেম চালু বা বুট প্রক্রিয়া এবং সিস্টেম ফাইলসমূহের বৈধতা যাচাই করা। উপযুক্ত বিশ্বস্ত প্লাটফর্ম মডিউল (TPM) এর উপস্থিতিতে বিটলকার তথ্য উন্মুক্ত করার আগে সিস্টেমের বৈধতা যাচাই করতে পারে, এবং তাতে ব্যর্থ হলে সিস্টেমে প্রবেশে বাধা দেয় । ভিস্তা উৎপাদনের জন্য অবমুক্তকরণের আগে কিছুকাল বিটলকার সুবিধাটি প্রারম্ভিক নিরাপত্তা বা সিকিউর স্টার্টআপ নামে পরিচিত ছিল ।
প্রাপ্যতা
বিটলকার এই পণ্যগুলোতে উপস্থিত:
প্রথমদিকে, ভিস্তায় বিটলকারের গ্রাফিক্যাল ইউজার ইন্টারফেস শুধু অপারেটিং সিস্টেমের ভল্যুমটিকে সাঙ্কেতিকীকৃত করতে পারত। ভিস্তার সার্ভিস প্যাক ১ এবং উইন্ডোজ সার্ভার ২০০৮ হতে এতে অন্যান্য ভল্যুম সাঙ্কেতিকীকরণের সুবিধা যোগ হয়। তবে তখনও বিটলকারের বিভিন্ন বৈশিষ্ট্য পরিবর্তনের জন্য  নামক কমান্ড লাইন প্রোগ্রাম ব্যবহার করতে হত ।
উইন্ডোজ ৮ এবং সার্ভার ২০১২ হতে বিটলকারকে মাইক্রোসফটের সাঙ্কেতিকীকৃত হার্ডড্রাইভ নীতিমালা অনুসরণকারী করা হয়েছে, যার ফলে বিটলকারের সাঙ্কেতিকীকরণ কার্যাবলী সরাসরি হার্ডওয়্যার দ্বারা সম্পাদন করা সম্ভব । তাছাড়া বর্তমানে বিটলকার উইন্ডোজ পাওয়ারশেল দিয়েও নিয়ন্ত্রণ করা যায় । উইন্ডোজ ৮ এ যুক্ত উইন্ডোজ টু গো প্রযুক্তিকেও বিটলকার সুরক্ষিত করতে পারে ।
ডিভাইসের সাঙ্কেতিকীকরণ
উইন্ডোজ মোবাইল ৬.৫, উইন্ডোজ আরটি এবং উইন্ডোজ ৮.১ কোর সংস্করণে ডিভাইস এনক্রিপশন নামে বিটলকারের স্বল্পসুবিধাযুক্ত সীমিত সংস্করণ রয়েছে যা সম্পূর্ণ সিস্টেম সাঙ্কেতিকীকৃত করে  । মাইক্রোসফট অ্যাকাউন্ট দিয়ে পরিচালক (অ্যাডমিনিস্ট্রেটর) হিসেবে প্রবেশ করলে স্বয়ংক্রিয়ভাবে সাঙ্কেতিকীকরণ চালু হয়। সাঙ্কেতিকীকরণ চাবি মাইক্রোসফট অ্যাকাউন্ট অথবা অ্যাক্টিভ ডিরেক্টরিতে সংরক্ষিত থাকে, ফলে তা যেকোন কম্পিউটার থেকে সংগ্রহ করা সম্ভব। উইন্ডোজ ৮.১ এর সব সংস্করণেই ডিভাইস এনক্রিপশন উপস্থিত, তবে এটি কার্যকর হবার শর্ত হল যন্ত্রটি ইন্সট্যান্টগো (কানেক্টেড স্ট্যান্ডবাই হিসেবে পূর্বপরিচিত ) নীতি সমর্থন করবে, যেজন্য সলিড-স্টেট ড্রাইভ, স্থায়ী  র‌্যাম এবং টিপিএম ২.০ চিপ প্রয়োজন ।
সাঙ্কেতিকীকরণের ধরন
বিটলকারের সাঙ্কেতিকীকরণ কার্যকর করার জন্য ভিত্তিমূল হিসেবে তিন ধরনের অনুমোদন পদ্ধতি ব্যবহার করা যায় :
উল্লিখিত পদ্ধতিগুলো নিম্নোক্ত সমন্বয়ে ব্যবহার করা সম্ভব:
কার্যপদ্ধতি
বিটলকার হল লজিক্যাল ভল্যুমের সাঙ্কেতিকীকরণ পদ্ধতি। (একটা ভল্যুম একটা হার্ড ড্রাইভের কিছু অংশ, সম্পূর্ণ ড্রাইভ, অথবা একাধিক ড্রাইভ জুড়ে থাকতে পারে।) টিপিএম এবং বিটলকার বুটের প্রতিটি ধাপের (বায়োস, বুট সেক্টর ইত্যাদি) বিশুদ্ধতা ও বিশ্বস্ততা নিশ্চিত করতে পারে। এভাবে এটি অধিকাংশ বাস্তবিক অফলাইন আক্রমণ ও বুট সেক্টর ম্যালওয়্যার প্রতিরোধ করতে সক্ষম ।
বিটলকার দ্বারা অপারেটিং সিস্টেমের নিজস্ব ভল্যুম সাঙ্কেতিকীকরণের জন্য অন্তত দুটি NTFS ফরম্যাটের ভল্যুম প্রয়োজন: একটি অপারেটিং সিস্টেমের জন্য (সাধারণত ), এবং অন্যটি ১০০ এমবি আকারের, যেটি সাঙ্কেতিকীকৃত নয় এবং সিস্টেম বুট করার কাজে ব্যবহৃত হয় । (তবে উইন্ডোজ ভিস্তা ও উইন্ডোজ সার্ভার ২০০৮ এর ক্ষেত্রে ভল্যুমটির আকার সর্বনিম্ন ১.৫ জিবি এবং অবশ্যই একটি ড্রাইভ অক্ষর সম্পন্ন হতে হবে ।) ভিস্তার "diskpart" প্রোগ্রামে NTFS ভল্যুমের আকার সংকোচনের সুবিধা যুক্ত করা হয়েছে যেন পূর্বনির্ধারিত জায়গা থেকে ওই প্রয়োজনীয় বুট ভল্যুমটি তৈরি করা যায়। এই একই কাজের উদ্দেশ্যে মাইক্রোসফট বিটলকার ড্রাইভ প্রস্তুতি টুল নামক একটি প্রোগ্রাম সরবরাহ করে, যা পূর্বনির্ধারিত জায়গা থেকে বুট ভল্যুমটি তৈরি করার পাশাপাশি প্রারম্ভিক ফাইলগুলো সেখানে স্থানান্তর করে ।
একটি বিকল্প বুট পার্টিশন তৈরি হয়ে গেলে টিপিএম মডিউলটি আরম্ভ হয় (যদি তা ব্যবহৃত হয়ে থাকে), এবং ডিস্ক সাঙ্কেতিকীকরণ চাবি সংরক্ষণের নির্বাচিত পদ্ধতি প্রস্তুত করা হয় (যেমন টিপিএম, পিন বা ইউএসবি চাবি)। এরপরে ভল্যুমটি সাঙ্কেতিকীকরণের কাজ নেপথ্যে শুরু হয়। এই ধাপ বড় ধারণক্ষমতার ডিস্কের জন্য যথেষ্ট সময় ব্যয় করতে পারে, কেননা এ সময় প্রত্যেকটি লজিক্যাল সেক্টর পড়া, সাঙ্কেতিকীকরণ করা এবং পুনরায় ডিস্কে লেখা হতে থাকে । উল্লেখ্য ভল্যুমটি সম্পূর্ণভাবে সাঙ্কেতিকীকৃত এবং নিরাপদ বলে গণ্য হবার পরেই কেবল চাবিটি সংরক্ষণ করা হয় ।
বিটলকার ফাইল-সম্পর্কিত সকল কার্যকলাপ সাঙ্কেতিকীকরণ ও বিসাঙ্কেতিকীকরণের জন্য একটি নিম্নস্তরের ডিভাইস চালক (ড্রাইভার) ব্যবহার করে, ফলে চলমান অন্যান্য প্রোগ্রামের দৃষ্টিতে সাঙ্কেতিকীকৃত ভল্যুমের ওপর সকল কর্মকাণ্ড স্বচ্ছভাবে সম্পাদিত হয় ।
কম্পিউটার চলমান থাকাকালীন নিরাপত্তার জন্য বিটলকারের সাথে সাঙ্কেতিকীকারক ফাইল সিস্টেম (EFS) ব্যবহার করা যেতে পারে। অপারেটিং সিস্টেমের আভ্যন্তরীণ প্রোগ্রাম প্রক্রিয়াসমূহ অথবা ব্যবহারকারীদের থেকে ফাইলগুলোর নিরাপত্তা দিতে চাইলে উইন্ডোজের ভেতরে কাজ করে এমন সাঙ্কেতিকীকরণ প্রোগ্রাম দরকার, যেমন ইএফএস। বিটলকার এবং ইএফএসের সমন্বিত প্রয়োগ বিভিন্ন শ্রেণীর আক্রমণের বিরুদ্ধে সুরক্ষা দিতে পারে ।
বিটলকার অ্যাক্টিভ ডিরেক্টরি কার্যক্ষেত্রে চাবির ঐচ্ছিক এসক্রো সুবিধা দিতে সক্ষম। তবে এই সুবিধা কার্যকর করার পূর্বে রুপরেখা হালনাগাদের প্রয়োজন হতে পারে (উদাহরণরূপে, যদি অ্যাক্টিভ ডিরেক্টরি সার্ভিসটি উইন্ডোজ সার্ভার ২০০৮-পূর্ববর্তী সংস্করণে উপস্থাপিত থাকে)।
বিটলকার এবং এজাতীয় সম্পূর্ণ ডিস্ক সাঙ্কেতিকীকরণ পদ্ধতিগুলো বুটকিট দ্বারা আক্রান্ত হতে পারে। অনিষ্টকারী বুটলোডারটি সাঙ্কেতিকীকরণের গোপন চাবি নিজের আয়ত্তে আনতে পারলে ভল্যুমের প্রধান চাবিটি (মাস্টার কি) উদ্ঘাটন করতে পারে, যা তাকে সাঙ্কেতিকীকৃত হার্ডড্রাইভের যেকোন তথ্য বিসাঙ্কেতিকীকরণ ও পরিবর্তনের ক্ষমতা দেয়। টিপিএম দ্বারা বায়োস ও বুট সেক্টরসহ সম্পূর্ণ বুট প্রণালীর নিরাপত্তা নিশ্চিত করার মাধ্যমে বিটলকার এ ধরনের আক্রমণের আশঙ্কা অনেকাংশে হ্রাস করে। (অবশ্য কখনো কখনো বুট প্রণালীতে কিছু অ-ক্ষতিকারক পরিবর্তনবশতও টিপিএম ভ্রান্ত সতর্কতা জারি করতে পারে।)
নিরাপত্তা ঝুঁকি
মাইক্রোসফট-সংশ্লিষ্ট সূত্রমতে, বিটলকারে কোন স্বেচ্ছাপ্রণোদিত ব্যাকডোর বা গোপন দরজা নেই। আইন-প্রয়োগকারী সংস্থার হাতে ব্যবহারকারীর হার্ডড্রাইভে উপস্থিত তথ্য অধিগত করার জন্য কোন ব্যাকডোর ছাড়া মাইক্রোসফট-প্রণীত আর কোন উপায় নেই। ২০০৬ সালে যুক্তরাজ্যের স্বরাষ্ট্র অধিদফতর ব্যাকডোরের অনুপস্থিতি সম্পর্কে উদ্বেগ প্রকাশ করে এবং বিটলকারে ব্যাকডোর সরবরাহ করার উদ্দেশ্যে মাইক্রোসফটের সঙ্গে আলোচনার চেষ্টা চালায়, যদিও মাইক্রোসফটের একজন ডেভলপার নিয়ালস ফার্গুসন এবং অন্যান্য মুখপাত্ররা এ ইচ্ছা পূরণ করা হবে না বলে জানিয়েছেন । তাছাড়া মাইক্রোসফটের ইঞ্জিনিয়ারদের মতে এফবিআই এর প্রতিনিধিরাও একাধিক বৈঠকে ব্যাকডোর যুক্ত করার জন্য মাইক্রোসফটকে চাপ দিয়েছেন, যদিও কখনোই আনুষ্ঠানিক লিখিত অনুরোধ জানানো হয় নি। মাইক্রোসফটের ইঞ্জিনিয়াররা অবশেষে এফবিআইকে পরামর্শ দেন তারা ব্যবহারকারীর বিসাঙ্কেতিকীকরণ চাবির সংরক্ষিত প্রতিলিপি খোঁজার চেষ্টা করতে পারে, যা বিটলকার ব্যবহারকারীকে সংরক্ষণ করে রাখার পরামর্শ দেয় ।
বিটলকারে যে এইএস সাঙ্কেতিকীকরণ অ্যালগরিদম ব্যবহার করা হয়, তা জনসাধারণে উন্মুক্ত, তবে বিটলকারে এটির প্রয়োগ এবং বিটলকারের অন্যান্য উপাদান মাইক্রোসফটের মালিকানাধীন। তবে মাইক্রোসফটের অংশীদার ও উদ্যোক্তাদের নীরিক্ষণের জন্য বিটলকারের সম্পূর্ণ কোড একটি অ-প্রকাশকরণ চুক্তির অধীনে প্রাপ্য ।
বিটলকারে বিসাঙ্কেতিকারক চাবির সুরক্ষার স্বচ্ছ ক্রিয়া প্রণালী ও ব্যবহারকারী-অনুমোদন প্রণালী টিপিএম হার্ডওয়্যারের সাহায্যে বুট-পুর্ববর্তী ক্ষেত্রের (বায়োস ও প্রধান বুট রেকর্ড সহ) অননুমোদিত পরিবর্তন শনাক্ত করে। যদি এমন কোন পরিবর্তন শনাক্ত হয়, তবে বিটলকার ইউএসবি ডিভাইসের মাধ্যমে একটি পুনরুদ্ধার চাবির অনুরোধ করে। এই গোপন চাবিটি ভল্যুমের প্রধান চাবি উন্মোচন করার পরে বুট প্রক্রিয়া সম্পন্ন করে । তথাপি, ২০০৮ এর ফেব্রুয়ারিতে একদল নিরাপত্তা গবেষক একটি "কোল্ড বুট আক্রমণ" এর বিবরণ প্রকাশ করেন, যার দ্বারা বিটলকার এবং এজাতীয় সম্পূর্ণ ডিস্ক সাঙ্কেতিকীকরণ পদ্ধতির জন্য খুবই ঝুঁকিপূর্ণ । এ প্রক্রিয়ায় প্রথমে কম্পিউটারটিকে কোন অপসারণযোগ্য মাধ্যম, যেমন ইউএসবি ড্রাইভ বা ডিভিডি ডিস্ক, ব্যবহার করে একটি ভিন্ন অপারেটিং সিস্টেমে চালু করা হয়, এবং বুট-পূর্ববর্তী স্মৃতি কোর ডাম্প দ্বারা সংগ্রহ করা হয়। কারণ ডির‌্যাম এর বিদ্যুৎ বিচ্ছিন্ন করে দেয়ার পরও বেশ কয়েক মিনিট (বা শীতল হলে আরও বেশি সময়) তথ্য ধরে রাখে। এ ঘটনাটিই এ জাতীয় আক্রমণের ভিত্তি। ইউএস প্যাটেন্ট ৯,৫১৪,৭৮৯ এ বিবৃত ব্রেস/মেন্‌জ যন্ত্র এ ধরনের আক্রমণ সাধন করতে সক্ষম । কেবল টিপিএম এ ধরনের আক্রমণ থেকে কোন সুরক্ষা দেয় না, কেননা উইন্ডোজ চলমান থাকা অবস্থায় বিসাঙ্কেতিকীকরণ চাবিটি র‌্যাম স্মৃতিতে উপস্থিত থাকে। একই কারণে লিনাক্স ও ম্যাক ওএস এক্স সহ অন্যান্য অপারেটিং সিস্টেম ও সফটওয়্যার বিক্রেতা প্রতিষ্ঠানের সম্পূর্ণ ডিস্ক সাঙ্কেতিকীকরণ পদ্ধতি এই আক্রমণের প্রতি দুর্বল। ওই গবেষকবৃন্দ পরামর্শ দেন যেন ব্যবহারকারী কম্পিউটার থেকে দূরে থাকলে তা ঘুমন্ত অবস্থায় যাওয়ার পরিবর্তে সম্পূর্ণ বন্ধ হয়, এবং চালু হবার পুর্বে পাসওয়ার্ড দরকার পড়ে ।
বিটলকার সুরক্ষিত যন্ত্র চলমান থাকা অবস্থায় বিসাঙ্কেতিকীকরণ চাবি এর স্মৃতিতে অবস্থান করে, যা স্মৃতি পড়তে পারে এমন যেকোন প্রোগ্রাম দ্বারা আক্রমণের ঝুঁকি পূর্ণ, যেমন IEEE ১৩৯৪ বা থান্ডারবোল্ট ডিএমএ চ্যানেল ।
উইন্ডোজ ৮ এবং উইন্ডোজ সার্ভার ২০১২ হতে মাইক্রোসফট বিটলকারে ব্যবহৃত এলিফ্যান্ট বিক্ষেপক কোন কারণ দর্শানো ছাড়াই বাদ দেয় । ড্যান রোজেনদর্ফের এর গবেষণায় দেখা যায়, এলিফ্যান্ট বিক্ষেপক বাতিল করার ফলে উদ্দেশ্যমূলক আক্রমণের বিপরীতে বিটলকারের নিরাপত্তায় "অনস্বীকার্য নেতিবাচক প্রভাব" পড়েছে । পরবর্তীতে মাইক্রোসফট তাদের এ পদক্ষেপকে সমর্থন করে কার্যক্ষমতা বিষয়ক উদ্বেগ ও FIPS তথা যুক্তরা্ষ্ট্রীয় তথ্য প্রক্রিয়াকরণ নীতিমালার ব্যত্যয়ের উল্লেখ করে । তবে উইন্ডোজ ১০, ১৫১১ সংস্করণ হতে মাইক্রোসফট FIPS-অনুসরণকারী XTS-AES সাঙ্কেতিকীকরণ অ্যালগরিদম বিটলকারে যুক্ত করেছে।
২০১৭ এর অক্টোবরে টিপিএম ও স্মার্ট কার্ড জাতীয় নিরাপত্তা যন্ত্রাংশে বহুল ব্যবহৃত ইনফিনিয়নের তৈরি একটি কোড লাইব্রেরিতে ত্রুটি ধরা পড়ে, যার ফলে মুক্ত চাবি হতে ব্যক্তিগত চাবিটি অনুমান করা সম্ভব। ওই ত্রুটিপূর্ণ লাইব্রেরিসম্পন্ন টিপিএম চিপ যেসব যন্ত্রে রযেছে, কোন আক্রমণকারী সহজেই তার বিটলকার নিরাপত্তা ভেঙে প্রবেশ করতে পারে । মাইক্রোসফট তাদের উইন্ডোজ আপডেট সেবার মাধ্যমে ইনফিনিয়ন টিপিএম চিপের ফার্মওয়্যার হালনাগাদ করে ওই ত্রুটি দূর করেছে ।
থাকসিন সিনাওয়াত্রা
থাকসিন সিনাওয়াত্রা (ทักษิณ ชินวัตร; ; ; জন্ম: ২৬ জুলাই, ১৯৪৯) চিয়াং মাই প্রদেশের স্যান কামফায়েং এলাকায় জন্মগ্রহণকারী থাইল্যান্ডের বিশিষ্ট রাজনীতিবিদ ও ধনকুবের। ২০০১ থেকে ২০০৬ মেয়াদে থাইল্যান্ডের প্রধানমন্ত্রীর দায়িত্ব পালন করেন। এছাড়াও, তার ছোট বোন ইংলাক সিনাওয়াত্রা ২০১১ থেকে ২০১৪ মেয়াদে থাইল্যান্ডের প্রধানমন্ত্রী ছিলেন।
বংশ বৃত্তান্ত
থাকসিনের প্র-পিতামহ চীনা বংশোদ্ভূত সেং সাইখু ১৮৬০-এর দশকে শ্যামে অবতরণ করেন ও ১৯০৮ সালে চিয়াং মাইয়ে আবাস গড়েন। তার জ্যেষ্ঠ পুত্র চিয়াং সাইখু ১৮৯০ সালে জন্মগ্রহণ করেন ও সায়েং সামানা নাম্নী এক থাই রমণীর পাণিগ্রহণ করেন। চিয়াংয়ের জ্যেষ্ঠ পুত্র সাক ১৯৩৮ সালে চীনা বিরোধী আন্দোলনের সময় থাই গোত্র নাম সিনাওয়াত্রা গ্রহণ করেন। এরপর থেকেই তাদের পরিবার সিনাওয়াত্রা পদবী ধারণ করেন।
প্রারম্ভিক জীবন
থাকসিনের জন্মকালীন সময়ে সিনাওয়াত্রা পরিবার অন্যতম ধনী পরিবার ছিল ও চিয়াং মাইয়ে অন্যতম প্রভাবশালী পরিবাররূপে আখ্যায়িত হয়। পনের বছর বয়স পর্যন্ত সেন কামফেং গ্রামে অবস্থান করেন। এরপর তিনি চিয়াং মাই শহরের মন্টফোর্ট কলেজে ভর্তি হন। বাবার নির্দেশিত চলচ্চিত্রে অভিনয় করেন।
আর্মড ফোর্সেস একাডেমিস প্রিপারেটরি স্কুলে ১০ম শ্রেণীর ছাত্র হিসেবে ভর্তি হন। এরপর তিনি থাই পুলিশ ক্যাডেট একাডেমিতে অধ্যয়ন করেন।
কর্মজীবন
এক সময় তিনি পুলিশ বাহিনীর কর্মকর্তা ছিলেন। ১৯৮৭ সালে পুলিশ বাহিনী থেকে পদত্যাগ করে এডভান্সড ইনফো সার্ভিস মোবাইল ফোন অপারেটর, আইটি ও শিন কর্পোরেশন নামের টেলিযোগাযোগ প্রতিষ্ঠান গড়েন। এরফলে তিনি থাইল্যান্ডের অন্যতম ধনী ব্যক্তিত্বে পরিণত হন।
রাজনৈতিক জীবন
ক্ষমতায় আসার সাড়ে চার বছরের মধ্যে তার সরকার দারিদ্র্য বিমোচন, অবকাঠামো সম্প্রসারণ, ক্ষুদ্র ও মাঝারি শিল্প-প্রতিষ্ঠানের উদ্যোক্তা সৃষ্টি ও সার্বজনীন স্বাস্থ্যসেবার ন্যায় পরিকল্পনা গ্রহণ করেন। থাকসিন মাদকের বিরুদ্ধে যুদ্ধ ঘোষণা করেন যাতে আড়াই হাজারেরও অধিক ব্যক্তির প্রাণহানি ঘটে। মুসলিম অধ্যুষিত দক্ষিণাঞ্চলীয় প্রদেশগুলোয় বিচ্ছিন্নতাবাদীদের কঠোর হস্তে দমন করেন।
গণতান্ত্রিক পন্থায় থাইল্যান্ডের প্রথম নির্বাচিত প্রধানমন্ত্রী হিসেবে পূর্ণাঙ্গ মেয়াদে সরকার পরিচালনা করেন। ২০০৫ সালের নির্বাচনে সংখ্যাগরিষ্ঠ আসনে তিনি পুণঃনির্বাচিত হন।
ব্যক্তিগত জীবন
পুলিশ জেনারেলের কন্যা পতজামান দামাপংয়ের সাথে জুলাই, ১৯৭৬ সালে বৈবাহিক সম্পর্ক স্থাপন করেন। তাদের সংসারে এক পুত্র ও দুই কন্যা রয়েছে। কিন্তু, ২০০৮ সালের তাদের মধ্যকার সম্পর্ক ছাড়াছাড়ি হয়ে যায়। এরপর থেকেই দামাপং তার মায়ের গোত্র নাম ব্যবহার করছেন। থাকসিনের ছোন বোন ইংলাক সিনাওয়াত্রা ২০১১ সালে ভাইয়ের অনুরোধে থাকসিনপন্থী ফিউ থাই পার্টিতে নেতৃত্ব দেন ও ৩ জুলাই, ২০১১ তারিখে দেশের প্রধানমন্ত্রী মনোনীত হন।
ওর ভ্যান্ডাইন
ওর ভ্যানডাইন হলেন একজন কম্বোডিয়ান চিকিত্সক এবং রাজনীতিবিদ যিনি বর্তমানে সেক্রেটারি অফ স্টেট এবং স্বাস্থ্য মন্ত্রনালয়ের মুখপাত্র হিসাবে কাজ করছেন। তিনি স্বাস্থ্য মন্ত্রকের মুখপাত্র হিসাবে কম্বোডিয়ায় কোভিড-১৯ মহামারীতে বিশিষ্ট ব্যাক্তি ছিলেন। তিনি ২০২১ সালের মার্চ মাসে কম্বোডিয়ার টিকা কমিটির প্রধান নিযুক্ত হন।
তিনি একজন ফুলব্রাইট স্কলার এবং ইয়েল বিশ্ববিদ্যালয়ের থেকে মাস্টার্স অব পাবলিক হেলথে স্নাতক সম্মান অর্জন করেন।
ঢাকা বিশ্ব সঙ্গীত উৎসব
ঢাকা বিশ্ব সঙ্গীত উৎসব বাংলাদেশের রাজধানী ঢাকায় অনুষ্ঠিত একটি আন্তর্জাতিক সঙ্গীত উৎসব। এই অনুষ্ঠানে জাতীয় ও আন্তর্জাতিক অনেক সঙ্গীত শিল্পী গান পরিবেশন করেন। উৎসবটি স্থানীয় লোকসঙ্গীত ও ঐতিহ্যবাহী সঙ্গীত এবং বিশ্বব্যাপী জনপ্রিয় সমসাময়িক বিশ্ব সঙ্গীত পরিবেশনার একটি বিস্তৃত ও বিশাল দ্বার খুলে দিয়েছে।
ইতিহাস
ঐতিহাসিক দ্য কনসার্ট ফর বাংলাদেশ এর মর্মার্থে ও আর্থ-রাজনৈতিক প্রভাবে অনুপ্রাণিত হয়ে যুক্তরাজ্য ভিত্তিক আন্তঃসাংস্কৃতিক সংস্থা কালচারপট গ্লোবালের প্রতিষ্ঠাতা রুনি খান একটি বড় অনুষ্ঠানের পরিকল্পনা করেন। দ্য কনসার্ট ফর বাংলাদেশ এর ৪০ তম বার্ষিকীতে এই মহাউৎসব কল্পনা থেকে বাস্তব পরিণতি পায়।
বিশ্ব সঙ্গীত ও সাংস্কৃতিক অঙ্গনে বাংলাদেশি সঙ্গীতের প্রভাবের অনুপস্থিত অনুভব করে আয়োজকরা পরিকল্পনা করে এমন একটি অনুষ্ঠানের যেখানে বিশ্বজুড়ে বাংলাদেশি শিল্পীরা বাংলাদেশের সমৃদ্ধ সংস্কৃতি ও ঐতিহ্য তুলে ধরবে। রুনির ধারণায় মুগ্ধ হয়ে বাংলাদেশের এক্সকালিবুর এন্টারটেইনমেন্টের প্রধান ফারহান কুদ্দুস, যিনি বার্ষিক বিশ্ব সঙ্গীত অনুষ্ঠানেরও পরিকল্পনা করছিলেন, তাঁর সাথে যোগ দিলেন। একই সময়ে, বাংলাদেশি টেলিযোগযোগ সংস্থা গ্রামীণফোন ২১শে ফেব্রুয়ারি আন্তর্জাতিক মাতৃভাষা দিবস উৎযাপনের উপর জোর দেবে এমন অনুষ্ঠানের সন্ধান করছিল। রুনির এমন একটি উৎসব আয়োজনের ধারণা যেখানে বিশ্বজুড়ে সঙ্গীতজ্ঞরা তাদের মাতৃভাষায় তাদের ঐতিহ্যবাহী সঙ্গীত পরিচালনা করবেন গ্রামীণফোনের কাছে খুব ভালো লাগে। এই ধারণার আরও একটি দৃষ্টিনন্দন দিক ছিল এই উৎসবটি বাংলাদেশের রাজধানী ঢাকাকে বিশ্ব সাংস্কৃতিক শহর হিসাবে গড়ে তুলবে। ব্রিটিশ বাংলাদেশী পিয়ানোবাদক ও সুরকার কীশোন খান, লোকখি টেরার ব্যান্ড, লন্ডনের কিছু গুণী সঙ্গীত পরিচালক এই উৎসবে যোগ দেন এবং অনুষ্ঠানটিকে জনপ্রিয় করার ক্ষেত্রে গুরুত্বপূর্ণ ভূমিকা পালন করেন।
কীশোন খান অন্যান্য আন্তর্জাতিকভাবে প্রশংসিত সঙ্গীতশিল্পীদের সাথে তাঁর দীর্ঘ প্রতিষ্ঠিত সম্পর্ক তাকে আফ্রিকান এবং লাতিন ধারার সঙ্গীতের সেরা কয়েকজন গায়ককে অনুষ্ঠানে যোগ দিতে অনুরোধ করেন। আরেক ব্রিটিশ বাংলাদেশী সঙ্গীতশিল্পী ইদ্রিস রহমানও এই অনুষ্ঠানে যোগদান করার জন্য কিছু বিশ্বখ্যাত ব্যান্ড এবং সঙ্গীতশিল্পীদের সাথে মতবিনিময় করেন এবং আয়োজক হিসাবে গুরুত্বপূর্ণ ভূমিকা পালন করেন। বেশ কয়েকটি আমলাতান্ত্রিক জটিলতা সত্ত্বেও শেষ পর্যন্ত ৪-৫ ফেব্রুয়ারি ২০১১ সালে অনুষ্ঠানটি সংঘটিত হয়।
উদ্বোধনী অনুষ্ঠান
২০১১ সালে ধানমন্ডির সুলতানা কামাল মহিলা ক্রীড়া কমপ্লেক্সে এই উৎসবের উদ্বোধনী উৎসব অনুষ্ঠিত হয়েছিল। উৎসবটি শেষ হয় একটি দুর্দান্ত সমাপ্তির সাথে যেখানে পৃষ্ঠপোষক আটটি ব্যান্ড মঞ্চে একত্রিত হয়েছিল। এই অনুষ্ঠানটি বাংলাদেশের সঙ্গীতপ্রেমীদের এক বিশাল মিলনক্ষেত্রে পরিণত হয়।
শিল্পী
২০১১ সালের উদ্বোধন মহা উৎসবে যোগ দিয়েছিলেন-
ছোস-ক্যি-দ্বাং-ফ্যুগ
ছোস-ক্যি-দ্বাং-ফ্যুগ (১২১২-১২৭০) তিব্বতী বৌদ্ধধর্মের র্ন্যিং-মা ধর্মসম্প্রদায়ের লুক্কায়িত প্রাচীন গ্রন্থের আবিষ্কারক বা গ্তের-স্তোন ছিলেন।
জন্ম ও শিক্ষা
ছোস-ক্যি-দ্বাং-ফ্যুগ ১২১২ খ্রিষ্টাব্দে তিব্বতের ল্হো-ব্রাগ নামক স্থানে জন্মগ্রহণ করেন। তার পিতার নাম ছিল স্পাং-স্তোন-গ্রুব-পা'ই-স্ন্যিং-পো  এবং মাতার নাম ছিল দ্কার-গ্জা'-ম্গোন-স্ক্যিদ । পিতার নিকট তিনি চিকিৎসাবিদ্যা, জ্যোতিষশাস্ত্র, বজ্রপাণি ও বজ্রকীলয় তন্ত্র সাধনা, মায়াজালতন্ত্র, যমান্তক ও হয়গ্রীব তন্ত্র সাধনা, অতিযোগ, মহামুদ্রা, ছেদ সাধনা, ঝি-ব্যেদ, নারো পার ছয় যোগ প্রভৃতি বিভিন্ন বিষয়ে অধ্যয়ন করেন। সতেরো বছর বয়সে ন্যাং-রাল-ন্যি-মা-'ওদ-জের নামক বিখ্যাত গ্তের-স্তোনের পুত্র ও অন্যতম শিষ্য নাম-ম্খা'-দ্পালের  নিকট শিক্ষালাভ করেন।
পরবর্তী জীবন
ছোস-ক্যি-দ্বাং-ফ্যুগ মাটিতে লুক্কায়িত আঠারোটি গ্রন্থ আবিষ্কার করেন। এর মধ্যে উল্লেখযোগ্য গ্রন্থগুলি হল ব্লা-মা-গ্সাং-'দুস, গ্সাং-'দুস-ব্লা-মা'ই-থুগ্স-স্গ্রুব এবং ব্কা'-ব্র্গ্যাদ-গ্সাং-বা-য়োংস-র্দ্জোগ্স । তিনি ল্হা-লুং  বৌদ্ধবিহারে ব্সাম-'গ্রুব-ব্দে-বা-ছেন-পো ) নামক মন্দির স্থাপন করেন। তার ধর্মসঙ্গিনী ছিলেন জো-মো-স্মান-মো নামক অপর এক গ্তের-স্তোন এবং তার উল্লেখযোগ্য শিষ্য ছিলেন পে-মা-দ্বাং-ছেন ও গ্ন্যাল-ন্যি-মা-'ওদ-জের  নামক তার দুই পুত্র, ভা-রো-গ্ত্সুগ-'দ্জিন  নামক এক নেওয়ারি অতিযোগ বিষয়ক পণ্ডিত, মি-ব্স্ক্যোদ-র্দো-র্জে  প্রভৃতি।
অংসতুণ্ড
মানুষের শারীরিক গঠনে অংসতুণ্ড (acromion) হচ্ছে অংসফলকের স্ফীত অংশ। কোরাকয়েড প্রসেসের সাথে মিলিত ভাবে স্কন্ধসন্ধির পাশে দিয়ে এটি বৃদ্ধি পায়। কণ্ঠাস্থির সাথে মিলে অংসতুণ্ড অংসতুণ্ড কণ্ঠাস্থি সন্ধি তৈরী করে।
৭২০
৭২০ গ্রেগরীয় বর্ষপঞ্জির একটি অধিবর্ষ।
ব্যাকবেন্ড
ব্যাকবেন্ড হল শরীরের একটি নড়াচড়া যেখানে মেরুদণ্ড পিছনের দিকে বাঁকানো থাকে, হাত দিয়ে নিজেকে ধরে রাখে। ব্যাকবেন্ড জিমন্যাস্টিকস, কনটর্শন বা নাচের চাল হিসাবে ব্যবহৃত হয় । A "rib thrust" is common and deleterious to a good yoga pose,
মামুনুর রশিদ (রাজনীতিবিদ)
মামুনুর রশিদ একজন বাংলাদেশি রাজনীতিবিদ ও দশম জাতীয় সংসদ সদস্য। মামুনুর রশিদ জামালপুর-৪ আসন থেকে ২০১৪ সালে দশম জাতীয় সংসদ নির্বাচনে জাতীয় পার্টির মনোনয়নে সংসদ সদস্য নির্বাচিত হন।
জন্ম ও শিক্ষাজীবন
মামুনুর রশিদ ৩১ ডিসেম্বর ১৯৬৮ সালে জামালপুর জেলায় জন্মগ্রহণ করেন। তিনি মাদ্রাসা থেকে আলিম ডিগ্রি অর্জন করেছে।
রাজনৈতিক ও কর্মজীবন
মামুনুর রশিদ রাজনীতিতে সক্রিয় এবং তিনি প্রথম বারের মতো সংসদ সদস্য নির্বাচিত হয়েছেন। এমপি থাকা অবস্থায় তার বিরুদ্ধে দুর্নীতি ও লুটপাটের অভিযোগ উঠেছে। এলাকায় কোনো উন্নয়ন না করে বরং টিআর, কাবিখা, নিয়োগ বাণিজ্যসহ নানা অপকর্মে লিপ্ত থাকার অভিযোগে তাকে মনোনয়ন বাতিল করা হয়।
লোদি রাজবংশ
ইবরাহিম লোদির আমলে লোদি রাজবংশের পতন ঘটে। তিনি মেবারের রানা সাঙ্গার সাথে কাছ থেকে বেশ কিছু আক্রমণের সম্মুখীন হন। রানা সাঙ্গা লোদিদেরকে বেশ কয়েকবার পরাজিত করে ফলে রাজ্য দুর্বল হয়ে পড়ে। ইবরাহিম লোদি বাবরের কাছে পরাজিত হওয়ার পর লোদি রাজবংশের সমাপ্তি ঘটে। বাবর মুঘল রাজবংশের সূচনা করেন।
কিউপ্রিক অক্সাইড
কপার (II) অক্সাইড অথবা কিউপ্রিক অক্সাইড একটি অজৈব যৌগ যার রাসায়নিক সংকেত হল CuO। এটি কালো রঙের কঠিন পদার্থ। তামার দুটি স্থিতিশীল অক্সাইডগুলির মধ্যে এটি একটি। অন্যটি হল Cu2O বা কপার (I) অক্সাইড (কিউপ্রাস অক্সাইড)।খনিজ হিসাবে এটি টেনোরাইট হিসাবে পরিচিত। এটি তামার খনির একটি পণ্য। অন্যান্য তামাযুক্ত পদার্থ এবং তামার রাসায়নিক যৌগ এর থেকে তৈরি হয়।
রসায়ন
এটি একটি কালো কঠিন পদার্থ যার একটি আয়নিক গঠন রয়েছে, যা ১২০০° সে এর অধিক তাপমাত্রায় সামান্য অক্সিজেন হারিয়ে গলে যায়। কপারকে মুক্ত বাতাসে অক্সিজেনের উপস্থিতিতে উত্তপ্ত করে এটি প্রস্তুত করা যায়:
যদিও এই ক্ষেত্রে কপার (১) অক্সাইড গঠিত হয়। তবুও বিশুদ্ধ কপার (২) অক্সাইড কপার (২) নাইট্রেট, কপার (২) হাইড্রোক্সাইড অথবা কপার (২) কার্বোনেট কে উত্তপ্ত করে তৈরী করা উচিত :
এটি গাঢ় ক্ষারের সাথে বিক্রিয়া করে অনুরূপ কিউপ্রেট লবনসমূহ উৎপন্ন করে:
হাইড্রোজেন অথবা কার্বন মনোক্সাইড ব্যবহার করেও এটি হতে কপার ধাতু মুক্ত করা যায়:
পরীক্ষাগারে কপার (২) অক্সাইড প্রস্তুতির একটি পদ্ধতি হল: নির্দিষ্ট ভোল্টেজে একটি কপার অ্যানোডের সহিত পানি সাথে মিশ্রিত সোডিয়াম বাইকার্বোনেটে তড়িত্‍চালনা করা হয়, এরপর অদ্রবণীয় কপার হাইড্রোক্সাইড, মৌলিক কপার কার্বোনেট ও অধ:ক্ষিপ্ত কপার কার্বোনেট এর মিশ্রণ সংগ্রহ করা হয়, এবং মিশ্রণটিকে উত্তপ্ত করে হাইড্রােজেন, কার্বন সাথে অতিরিক্ত অক্সিজেন মুক্ত করা হয়।
স্ফটিক গঠন
কপার (২) অক্সাইড মনোক্লিানিক স্ফটিকাকার গঠন এর অন্তর্ভুক্ত, যার ক্রিস্টালোগ্রাফিক পয়েন্ট গ্রুপ হল 2/m অথবা C2h। এটির একক সেল এর স্পেস গ্রুপ হল C2/c, এবং এটির lattice parameterসমূহ হল  a = 4.6837(5), b = 3.4226(5), c = 5.1288(6), α = 90°, β = 99.54(1)°, γ = 90°. কপার পরমাণুটি আনুমানিক বর্গাকার সমতলীয় আকৃতির ৪টি অক্সিজেন পরমাণু দ্বারা সমন্বিত।
স্বাস্থ্যে প্রভাব
কপার (২) অক্সাইড হল একধরনের উত্তেজক। এটি দ্বারা অন্তঃক্ষরা তন্ত্র এবং কেন্দ্রীয় স্নায়ুতন্ত্র এর ক্ষতি হতে পারে। চোখ অথবা চামরার সংস্পর্শেে এলে উপদ্রব দেখা দিতে পারে। কিউপ্রিক অক্সাইড পাউডার খেলে ধাতব স্বাদ, বমি বমি ভাব, বমি এবং পেটে ব্যথা প্রভৃতি ফলাফল হতে পারে। আরো গুরুতর ক্ষেত্রে, বমির সাথে রক্ত বেড়িয়ে আসবে, জন্ডিস এবং যকৃত সম্প্রসারিত হবে। রক্তের কোষসমূহে ভাঙ্গন ধরে ও পর্যায়ক্রমে সংবহনতন্ত্রের পতন ঘটে। শ্বসনে ফুসফুস এবং নাসামধ্য পর্দার ক্ষতি হতে পারে। কিউপ্রিক অক্সাইড পাউডার বিগলনের সময় উৎপন্ন ধোঁয়ার শ্বসনে একটি রোগ ধাতু ধূম্র জ্বর হতে পারে এবং এর উপসর্গসমূহ ফ্লু এর মত হতে পারে। তামা (২) অক্সাইড পাউডার পরিচালনার সময়, ভাল বায়ু চলাচলের সুব্যবস্থা রয়েছে এমন জায়গায় পরিচালনা করা উচিত এবং খুব যত্নসহকারে করা উচিত যেন চামড়া বা চোখের সঙ্গে যোগাযোগ এড়ানো যায়। অতিরিক্ত জিঙ্ক এবং মলিবডেনাম গ্রহণ দেহ থেকে কপার নিষ্কাশন করে। কপার অক্সাইড কপারের একটি নিরাপদ উৎস হিসেবে ভিটামিন সম্পূরকগুলির মধ্যে ব্যবহৃত হয়। প্রসাধনী এবং জীবাণু বিরোধী বৈশিষ্ঠের কারণে কপার অক্সাইড ভোগ্যপণ্যের উৎস যেমন বালিশের কভার এবং মোজা ইত্যাদিতে ব্যবহার করা হয়।    কপারের ত্বক্-সংক্রান্ত সংবেদনশীলতার ঝুঁকি অত্যন্ত সংক্ষিপ্ত বিবেচনা করা হয়।
ব্যবহার
কিউপ্রিক অক্সাইড সিরামিকে একটি রঞ্জক পদার্থ হিসাবে নীল, লাল, এবং সবুজ (কখনও কখনও ধূসর, গোলাপী, বা কালো) চক্চকে প্রলোপ উৎপাদনে ব্যবহার করা হয়। রেয়ন তৈরীর জন্য ব্যবহৃত কিউপ্র্যামোনিয়াম হাইড্রোক্সাইড উৎপাদনেও এটি ব্যবহৃত হয়। এটি মাঝে মাঝে পশুদের শরীরে কপারের অভাব দূরীকরণে একটি খাদ্যতালিকাগত সম্পূরক হিসাবে ব্যবহার করা হয়। কপার (২) অক্সাইডের একটি পি-টাইপ অর্ধপরিবাহী হিসাবে প্রয়োগ রয়েছে, কারণ এটির ১.২ eV এর একটি সরু ব্যান্ড ব্যবধান রয়েছে। এটি একটি অপঘর্ষক পদার্থ যা বিভিন্ন দৃষ্টিসম্পর্কীয় সরঞ্জাম পালিশের ক্ষেত্রে ব্যবহার করা হয়। শুষ্ক কোষ তৈরীতেও কিউপ্রিক অক্সাইড ব্যবহার করা যায়। অন্যান্য কপার লবনসমূহ উৎপাদনেও কপার (২) অক্সাইডের অবদান রয়েছে। কিউপ্রিক অক্সাইডের অরেকটি ব্যবহার হল এটি থার্মাইটের মধ্যে আয়রন অক্সাইডের একটি বিকল্প হিসেবে ব্যবহৃত হয়। এটি থার্মাইটকে একটি ছোট বিস্ফোরকে পরিনত করে।
এ কে এম সেলিম রেজা হাবিব
এ কে এম সেলিম রেজা হাবিব বাংলাদেশ জাতীয়তাবাদী দলের রাজনীতিবিদ ও পাবনা-২ আসনের সাবেক সাংসদ। তিনি ফেব্রুয়ারি ১৯৯৬ ও ২০০১ সালের জাতীয় নির্বাচনে সংসদ সদস্য নির্বাচিত হয়েছিলেন।
জন্ম ও প্রাথমিক জীবন
এ কে এম সেলিম রেজা হাবিব পাবনা জেলায় জন্মগ্রহণ করেন।
রাজনৈতিক ও কর্মজীবন
এ কে এম সেলিম রেজা হাবিব বাংলাদেশ জাতীয়তাবাদী দলের প্রার্থী হিসেবে পাবনা-২ ( সুজানগর-আমিনপুর) আসন থেকে ফেব্রুয়ারি ১৯৯৬ সালের ষষ্ঠ ও ২০০১ সালের অষ্টম জাতীয় নির্বাচনে সংসদ সদস্য নির্বাচিত হয়েছিলেন। জুন ১৯৯৬ সালের সপ্তম, ২০০৮ সালের নবম ও ২০১৮ সালের নবম জাতীয় সংসদ নির্বাচনে পরাজিত হন তিনি।
এনএইচএস নাইটিঙ্গেল হাসপাতাল নর্থ ওয়েস্ট
ভবন
হাসপাতালটি ম্যানচেস্টার সেন্ট্রাল কনভেনশন কমপ্লেক্সের ভিতরে নির্মিত হয়েছিল এবং ১৩ এপ্রিল ২০২০ সালে খোলা হয়েছিল।
রোগী
হাসপাতালে ৪ই মে পর্যন্ত অল্প সংখ্যক রোগীর চিকিৎসা করা হয়। রোগীর সংখ্যা ধারণক্ষমতার অনেক নিচে থাকা সত্ত্বেও, হাসপাতালটিকে ইংল্যান্ডের অন্যান্য নাইটিংগেল অস্থায়ী হাসপাতালের মতো প্রস্তুত অবস্থায় রাখা হয়নি, বরং যে রোগীদের যান্ত্রিক বায়ুচলাচলের প্রয়োজন, তাদের জন্য নিবিড় পরিচর্যা ইউনিটের পরিবর্তে পুনর্বাসনের জন্য একটি স্টেপ-ডাউন সুবিধা হিসাবে কাজ করে।
হাসপাতালে ২৬ মে পর্যন্ত দুইজন রোগী মারা যায় বলে জানা গিয়েছিল।
৭২১
৭২১ (DCCXXI) ছিল বুধবার দিয়ে শুরু হওয়া গ্রেগরীয় বর্ষপঞ্জির সাধারণ বছর।
কণ্ঠাস্থি
কণ্ঠাস্থি (Clavicle)গলা ও বুকের সংগমস্থলের সামনে দুইপাশের দুই অস্থি বা উরশ্চক্র সামনের দিককে তৈরী করে। প্রত্যেক কণ্টাস্থি পাশের দিকে যুক্ত থাকে অংসফলকের সঙ্গে এবং মাঝের দিকে যুক্ত থাকে উরোস্থি মুষ্টির সঙ্গে।
আর্থার ম্যাকইনটায়ার
আর্থার জন উইলিয়াম ম্যাকইনটায়ার (Arthur McIntyre; জন্ম: ১৪ মে, ১৯১৮ - মৃত্যু: ২৬ ডিসেম্বর, ২০০৯) লন্ডনের কেনিংটনে জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ও কোচ ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৫০-এর দশকে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে সারের প্রতিনিধিত্ব করেছেন। দলে তিনি মূলতঃ উইকেট-রক্ষক হিসেবে খেলতেন। ডানহাতে ব্যাট করার পাশাপাশি দলের প্রয়োজনে ডানহাতে লেগ ব্রেক বোলিংয়ে পারদর্শীতা দেখিয়েছেন আর্থার ম্যাকইনটায়ার।
প্রারম্ভিক জীবন
ওভাল থেকে কিঞ্চিৎ দূরত্বে লন্ডনের কেনিংটন এলাকায় আর্থার ম্যাকইনটায়ারের জন্ম। কেনিংটন রোড স্কুলে পড়াশোনা করেছেন তিনি। ডেনিস কম্পটনের সাথে লন্ডনের বিদ্যালয় দলে ক্রিকেট খেলেছেন। বিদ্যালয় থেকে চলে আসার পর কিছুটা সময় ক্রিকেটের বাইরে অবস্থান করেন। ১৯৩৬ সালে ওভালে মাঠকর্মী হিসেবে যোগদান করেন।
১৯৩৮ সালে সারের পক্ষে প্রথম-শ্রেণীর ক্রিকেটে অভিষেক ঘটে তার। মূলতঃ তিনি অল-রাউন্ডার হিসেবে ব্যাটিং ও লেগ স্পিন বোলিং করতেন। ঘরোয়া প্রথম-শ্রেণীর ক্রিকেটে সারে দলের পক্ষে ১৯৫২ থেকে ১৯৫৮ সাল পর্যন্ত একাধারে খেলেন। ঐ সময়ে তার দল একাধারে কাউন্টি চ্যাম্পিয়নশীপের শিরোপা জয় করেছিল।
যুদ্ধের পর সারে দলের বিকল্প উইকেট-রক্ষক হিসেবে শূন্যস্থান সফলতার সাথে পূরণ করেন। ১৯৪৬ সালে নিয়মিত উইকেট-রক্ষকের দায়িত্ব পালনকারী জেরাল্ড মবি অবসর গ্রহণ করলে তিনি এ দায়িত্ব স্থায়ীভাবে পালন করেন। দক্ষ উইকেট-রক্ষকের পাশাপাশি তিনি শক্তিধর প্রথম-শ্রেণীর ব্যাটসম্যান ছিলেন। তিন মৌসুমে সহস্রাধিক রান তুলেন।
আন্তর্জাতিক ক্রিকেট
সমগ্র খেলোয়াড়ী জীবনে তিনটি টেস্টে অংশগ্রহণের সুযোগ হয় তার। ১৯৫০ সালে দুইটি ও ১৯৫৫ সালে একটি টেস্টে অংশগ্রহণ করেন তিনি। ১২ আগস্ট, ১৯৫০ তারিখে ওয়েস্ট ইন্ডিজের বিপক্ষে টেস্ট অভিষেক ঘটে আর্থার ম্যাকইনটায়ারের।
গডফ্রে ইভান্সের কারণে তাকে ইংল্যান্ড দলের বাইরে অবস্থান করতে হয়েছে। ডেভিড শেপার্ড ও ম্যালকম হিল্টনের সাথে ১৯৫০ সালে একযোগে টেস্ট অভিষেক ঘটে তার। ওভালে সফরকারী ওয়েস্ট ইন্ডিজের বিপক্ষে সিরিজের চতুর্থ টেস্টের পূর্বে ইভান্সের বৃদ্ধাঙ্গলী ভেঙ্গে গেলে তিনি এ সুযোগ পান। তার পরিবর্তে আর্থার ম্যাকইনটায়ার মাঠে নামেন এবং ৪ ও ০ রান তুললে ইংল্যান্ড ইনিংসের ব্যবধানে পরাজিত হবার পাশাপাশি ৩-১ ব্যবধানে সিরিজে পরাজিত হয়।
ঐ মৌসুমের শীতকালে এমসিসি দলের সাথে অস্ট্রেলিয়া ও নিউজিল্যান্ড গমন করেন। ১৯৫০-৫১ মৌসুমে ইংল্যান্ড দলের সদস্যরূপে অস্ট্রেলিয়ায় অ্যাশেজ সফরের জন্য রাখা হলেও ম্যাকইনটায়ারকে প্রথম একাদশে প্রথম টেস্টের জন্য ব্যাটসম্যানের ভূমিকায় রাখা হয় ও গডফ্রে ইভান্স উইকেট-রক্ষকের দায়িত্বে ছিলেন। ১৯৫৫ সালে হেডিংলিতে সফরকারী দক্ষিণ আফ্রিকার বিপক্ষে নিজস্ব তৃতীয় ও সর্বশেষ টেস্ট খেলেন সিরিজের চতুর্থ টেস্টে।
সম্মাননা
নিজ আর্থিক সুবিধা গ্রহণের খেলায় ইভান্স পুনরায় আঘাতপ্রাপ্ত হলে এ সুযোগ পেয়েছিলেন। পঞ্চম টেস্টে ইভান্স অনুপস্থিত থাকলেও তাকে খেলার সুযোগ দেয়া হয়নি। ১৯৫৮ সালে উইজডেন কর্তৃক অন্যতম বর্ষসেরা ক্রিকেটারের মর্যাদা লাভ করেন তিনি।
ডেইলি টেলিগ্রাফে ম্যাকইনটায়ারের স্মরণে পিটার মে লেখেন যে, উইকেট-রক্ষণে গডফ্রে ইভান্স সেরা অবস্থানে থাকলেও ১৯৫০-এর দশকে আর্থার ম্যাকইনটায়ার সর্বাপেক্ষা বিশ্বস্ত উইকেট-রক্ষক হিসেবে স্বীকৃত ছিলেন। তিনি ইংল্যান্ডের পক্ষে অনেকদিন খেলতে পারতেন।
পিটার মে তার আত্মজীবনীমূলক গ্রন্থে ম্যাকইনটায়ার সম্পর্কে লিখেছেন যে, তিনি ইংল্যান্ডের পক্ষে অনেক খেলায় অংশ নিতে পারতেন। তবে, তিনি মাত্র তিনটি টেস্টে অংশ নিয়েছেন ও একটি টেস্টে উইকেট-রক্ষক হিসেবে খেলেননি। মে মন্তব্য করেন যে, ম্যাকইনটায়ার অত্যন্ত বিশ্বস্ততার সাথে খেলেছেন ও সারের প্রধান বোলার বেডসার, লোডার, লেকার ও লকের দ্রুতগতিসম্পন্ন বলগুলো সুচারুরূপে নিজ গ্লাভসে বন্দী করেছিলেন। পিটার মে’র মতে, ম্যাকইনটায়ার বলগুলোকে খুব সহজভাবে গ্লাভস বন্দী করেছেন যা গডফ্রে ইভান্সের ন্যায় ডিগবাজী খেয়ে নয়। জিম লেকারের ভয়ঙ্কর বলগুলো সুন্দরভাবে উইকেটের পিছনে অবস্থান করে মোকাবেলা করেছেন।
বিশ্বযুদ্ধে অংশগ্রহণ
দ্বিতীয় বিশ্বযুদ্ধে আর্থার ম্যাকইনটায়ার ব্রিটিশ সৈনিক হিসেবে উত্তর আফ্রিকায় কর্মরত ছিলেন। আঞ্জিও উপত্যকায় গুরুতর আঘাতপ্রাপ্ত হলে এপিটিসি থেকে সার্জেন্ট হিসেবে কর্মজীবনের সমাপ্তি ঘটে। যুদ্ধের শেষদিকে ইতালিতে অবস্থানকালীন বেডসার যমজ ভ্রাতৃদ্বয়ের সাথে বন্ধুত্বমূলক সম্পর্ক গড়ে তোলেন।
অবসর
১৯৫৮ মৌসুমের পর প্রথম-শ্রেণীর ক্রিকেটকে বিদায় জানান। এরপর তিনি সারের কোচ হিসেবে নিযুক্ত হন ও ১৯৭৬ সাল পর্যন্ত এ পদে ছিলেন। কোচ থাকালেই কয়েকটি প্রথম-শ্রেণীর খেলায় উইকেট-রক্ষকের দায়িত্ব পালন করেছেন। নিয়মিত উইকেট-রক্ষক আঘাতপ্রাপ্ত কিংবা অনুপস্থিত থাকলে ১৯৫৯ সালে ছয়টি, ১৯৬০ ও ১৯৬৩ সালে দুইটি করে খেলায় অংশ নেন। ৯ জানুয়ারি, ২০০৭ সালে কেন ক্রান্সটনের মৃত্যুর ফলে তিনি ইংল্যান্ডের বয়োজ্যেষ্ঠ জীবিত সাবেক টেস্ট ক্রিকেটারের মর্যাদা লাভ করেন।
২৬ ডিসেম্বর, ২০০৯ তারিখে বক্সিং ডেতে হ্যাম্পশায়ারের হর্ডল এলাকায় ৯১ বছর বয়সে আর্থার ম্যাকইনটায়ারের দেহাবসান ঘটে।
অধোমুখবৃক্ষাসন
হ্যান্ডস্ট্যান্ডগুলি অ্যাক্রো নৃত্য, অ্যাক্রোব্যাটিক্স , চিয়ারলিডিং এবং জিমন্যাস্টিকস সহ অনেক কার্যকলাপে ব্যবহৃত হয় । কিছু ধরনের হ্যান্ডস্ট্যান্ড সমস্ত জিমন্যাস্টিক সরঞ্জামগুলিতে সঞ্চালিত হয়। ক্রিয়াকলাপের অংশ হিসাবে অনেকগুলি টাম্বলিং দক্ষতা একটি হ্যান্ডস্ট্যান্ড অবস্থানের মধ্য দিয়ে যায়। ব্রেকডান্সাররা ফ্রিজ এবং লাথিতে হ্যান্ডস্ট্যান্ড ব্যবহার করে । কখনও কখনও একটি হ্যান্ডস্ট্যান্ড ডাইভিং জন্য একটি শুরু অবস্থান হিসাবে ব্যবহার করা হয়. গেমস বা প্রতিযোগিতায়, সাঁতারুরা কখনও কখনও পুলের নীচে হ্যান্ডস্ট্যান্ড করে পা এবং পা জলের উপরে প্রসারিত করে।
হ্যান্ডস্ট্যান্ডগুলি আরও বিভিন্ন নামে পরিচিত। যোগব্যায়ামে, হ্যান্ডস্ট্যান্ডটি আধো মুখা বৃক্ষসানা নামে পরিচিত (উচ্চারিত AHD-hoh MOOK-hah vrik-shah-sah-nah) নিম্নমুখী বৃক্ষের ভঙ্গিতে অনুবাদ করা হয়, এবং ক্যাপোইরায় এটিকে বানানিরা বলা হয় ।
চুঘতাই গবেষণাগার
চুঘতাই ল্যাব হল একটি রোগবিজ্ঞান পরীক্ষাগার চেইন সারা পাকিস্তানে যার কেন্দ্র ছড়িয়ে রয়েছে।
নভেম্বর ২০২০ সালে, চুঘতাই ল্যাব ফাইজারের সাথে একটি সমঝোতা স্মারক স্বাক্ষর করে যাতে পাকিস্তান জুড়ে টিকা কেন্দ্র স্থাপন করে ভ্যাকসিনের প্রাপ্যতা উন্নত করা যায়। ২০২১ সালের ফেব্রুয়ারিতে, চুঘতাই ল্যাবের পরিচালক ওমর চুঘতাই পাকিস্তানে বাণিজ্যিক বিক্রয়ের জন্য স্পুটনিক ভি ভ্যাকসিন আমদানি করায় তাদের অভিপ্রায় ঘোষণা করেছিলেন। ২০২১ সালের মার্চ মাসে, চুঘতাই ল্যাব খাইবার পাখতুনখোয়া পুলিশের জন্য সমস্ত চিকিৎসা এবং ডায়াগনস্টিক সুবিধার উপর বিশেষ ছাড় দেওয়ার জন্য একটি সমঝোতা স্মারক স্বাক্ষর করে।
দরগাবাড়ি
নহবত-খানা কম্পাউন্ডের প্রবেশদ্বারে একটি জীর্ণ কাঠামো রয়েছে যা নহবত-খানা (সঙ্গীত কক্ষ) নামে পরিচিত যেটি মুসলিম গভর্নরদের ছিল বলে জানা যায়, 'যেখানে যাত্রী ও ফকিরদের ঘোষণা করার জন্য সকাল-সন্ধ্যা বাদ্যযন্ত্র বাজানো হত। যে একটি আশ্রয় স্থান হাতের কাছে ছিল. এটি একটি আয়তক্ষেত্রাকার চেম্বার যা অভ্যন্তরে ৪.৬' ২.২৫ মিটার পরিমাপ করে এবং এটি একটি চৌচালা (চার-ছাদের) খিলান দ্বারা আবৃত। এটি দৃশ্যত একটি দ্বিতল কাঠামো যার নিচতলায় একটি প্রবেশদ্বার এবং উপরের তলায় নহবত-খানার ব্যবস্থা রয়েছে। ভবনটির গঠনগত গঠনই কিছু পণ্ডিতদের অনুমান করতে পরিচালিত করে যে নহবত-খানা মূলত একটি প্রাসাদের প্রবেশদ্বারের একটি অংশ ছিল যার উপরের কক্ষে সঙ্গীত কক্ষ ছিল।
সমাধি কমপ্লেক্স নহবত-খানার উত্তর দিকে একটি আধুনিক ভবনে খানকা রয়েছে। খানকা ভবনের সংলগ্ন উত্তরে একটি সমাধি কমপ্লেক্স রয়েছে যেখানে তিনটি সমাধি ভবন রয়েছে। পশ্চিম প্রান্তের সমাধিটি সাইয়িদ ইব্রাহিম ডেনিশমান্দের, যা কুঁড়েঘর ধরনের চৌচালা আচ্ছাদন সহ পরিকল্পনায় একটি গম্বুজ-ছাদবিশিষ্ট চতুষ্কোণ ভবন। মাঝেরটি সাইয়্যিদ আরিফ-বিল্লাহ মুহাম্মাদ কামেল (সাইখ মাহমুদ), সাইয়্যিদ ইব্রাহিম দানিশমান্দের ছেলে এবং এর পূর্ব দিকে সাইয়িদ মুহাম্মদ ইউসুফ এবং তার স্ত্রীর মৃতদেহ রয়েছে। এই দুটি সমাধি হল প্রসারিত গম্বুজ-ছাদযুক্ত যমজ বিল্ডিং, প্রতিটি চূড়া দ্বারা মাউন্ট করা হয়েছে যা মূলত সোনা দিয়ে আচ্ছাদিত বা গঠিত বলে জানা যায়। সমাধিগুলো প্লাস্টার করা দেয়াল এবং কুঁড়েঘরের ধরনের চৌচালা আচ্ছাদন সহ পরিকল্পনায় আয়তাকার। সমাধি কমপ্লেক্সের খোলা প্রাঙ্গণে কয়েকটি রাজমিস্ত্রি কবর রয়েছে, যেগুলোর বেশিরভাগই সাইয়িদ দানিশমান্দের পরিবারের সদস্যদের।
কবরস্থান খানকা চত্বরের উত্তর-পূর্ব কোণে একটি প্রাচীর ঘেরা কবরস্থান রয়েছে যেখানে উত্তর দিকে উঁচু রাজমিস্ত্রির মঞ্চে পাঁচটি সমাধি রয়েছে। পূর্ব দিক থেকে লাল-চিহ্নিত শীর্ষের সাথে দ্বিতীয় সমাধিটি মাওলানা শরফুদ্দিন আবু তাওয়ামার ছিল বলে জানা যায় । অন্য চারটি সমাধিতে ঐতিহ্যগতভাবে সুলতান এবং গভর্নরদের মতো রাজকীয় ব্যক্তিদের মৃতদেহ রয়েছে বলে জানা যায়। দক্ষিণ দিকে একটি জরাজীর্ণ প্ল্যাটফর্মের উপর দুটি সমাধি রয়েছে যা মাওলানা আবু তাওয়ামার কিছু সহকর্মীর ছিল।
অন্যান্য স্থাপনা সমাধি কমপ্লেক্সের উত্তর দিকে ফতহ শাহের মসজিদ রয়েছে(১৪৮৪)। উত্তর-পশ্চিমে একটু এগোলে পীরদের বাসস্থানের ধ্বংসাবশেষ। সেখানে এখনও দুই সেট ভবন ধ্বংসাবশেষ দেখা যায়। একটি ছিল ভূগর্ভস্থ চিল্লা-কোঠা (মেডিটেশন রুম) সহ একটি দ্বিতল ভবন। চিল্লা-কোঠা একটি আয়তাকার একতলা কাঠামো যা তিনটি কক্ষ নিয়ে গঠিত। অন্য বিল্ডিংটি একটি বড় হল দেখায় যার প্রাচীরটি প্লাস্টারে নেট প্যাটার্ন ডিজাইন সংরক্ষণ করে। এই ভবনটি মাদ্রাসা হিসেবে ব্যবহৃত হতো। এসব ভবনের পশ্চিম দিকে মাটির স্তরে নির্মাণের ধ্বংসাবশেষ দেখা যায়। কম্পাউন্ডে তাহবিল বা তাহাখানা (কোষনাগার) ভবনের ধ্বংসাবশেষ, যা আগে লঙ্গর-খানা ছিল বলে জানা গেছে, এখন তার অস্তিত্ব নেই। বর্তমানে আধুনিক ঘরগুলি মসজিদের উত্তরে মাঠ ভরাট করে।
৭২২
৭২২ গ্রেগরীয় বর্ষপঞ্জির একটি সাধারণ বছর।
দরগাবাড়ি
বর্তমান দরগাবাড়ি সাইয়্যিদ ইব্রাহিম দানিশমান্দ, সাইয়্যিদ মুহাম্মদ কামেল এবং সাইয়িদ মুহাম্মদ ইউসুফের মতো সুফি সাধকদের খানকা ছিল। এটি মাওলানা শরফুদ্দিন আবু তাওয়ামার খানকা ও মাদ্রাসার স্থান বলে মনে হয়, এটি ত্রয়োদশ শতাব্দীর শেষ চতুর্থাংশে ইসলামী শিক্ষার আসনের প্রতিনিধিত্ব করে। কমপ্লেক্সটি সাইয়িদ ইব্রাহিম দানিশমান্দের বংশধরদের দ্বারা রক্ষণাবেক্ষণ করা হচ্ছে।
৭২৩
৭২৩ গ্রেগরীয় বর্ষপঞ্জির একটি সাধারণ বছর।
ইয়াসরা রিজভি
ইয়াসরা রিজভি (জন্মঃ ১৯৮২) পাকিস্তানের একজন অভিনেত্রী এবং লেখিকা। তিনি মূলত নাটকে অভিনয় করেন; তার অভিনীত গুরুত্বপূর্ণ নাটক হচ্ছে জিও টিভির মান কে মোতি (২০১২), হাম টিভির ভো দোবারা (২০১৪), জিও টিভির থোড়া সা আসমান (২০১৬) এবং হাম টিভির উস্তানি জি (২০১৮)। ইয়াসরাকে দর্শকরা একজন শক্তিশালী অভিনেত্রী হিসেবে গণ্য করেন।
ব্যক্তিগত জীবন
ইয়াসরার জন্ম ইসলামাবাদ শহরে হয়েছিলো এবং তিনি এই শহরেই স্থায়ীভাবে বাস করেন। ২০১৬ সালের ডিসেম্বরে তিনি আব্দুল হাদি নামের একজনকে বিয়ে করেন।
কর্মজীবন
ইয়াসরা লন্ডন থেকে পড়াশোনা শেষ করে পাকিস্তানে এসে প্রথমে মঞ্চ নাটকে অভিনয় করতেন, তারপর তিনি টেলিভিশন নাটকে যোগদান করেন। জিও টিভিতে ২০১৩ সালে প্রচারিত মান কে মোতি নাটকে ইয়াসরা একজন স্বামীহীন স্ত্রী যার সন্তান আছে এইরকম একটি চরিত্রে অভিনয় করে দর্শকদের নজর কাড়েন। জিও টিভি এবং হাম টিভির বেশ কয়েকটি জনপ্রিয় নাটকে ইয়াসরা অভিনয় করেছেন, এছাড়াও ইয়াসরা ওয়েব ধারাবাহিকেও অভিনয় করেছেন।
ইয়াসরা অভিনীত প্রথম চলচ্চিত্র ছিলো ২০১৫ সালে মুক্তিপ্রাপ্ত 'জওয়ানি ফির নেহি আনি'।
সেসার আসপিলিকুয়েতা
সেসার আসপিলিকুয়েতা তাঙ্কো (জন্ম: ২৮ আগস্ট ১৯৮৯) হলেন একজন স্পেনীয় পেশাদার ফুটবলার, যিনি প্রিমিয়ার লিগ ক্লাব চেলসি এবং স্পেন জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি ফুল-ব্যাক হলেও মাঝে মজাহে তিনি একজন সেন্ট্রাল ডিফেন্ডার হিসেবেও খেলে থাকেন।
তিনি ওসাসুনার যুব পর্যায়ের একজন ফুটবলার। তিনি ২০১০ সালে, ফরাসি ক্লাব মার্সেইয়ে যোগদানের পূর্বে প্রায় ৫ বছর যাবত ওসাসুনার হয়ে খেলেছেন। তিনি মার্সেইয়ের একজন খেলোয়াড় হিসেবে ৪টি শীর্ষ শিরোপা জয়াভ করতে সক্ষম হয়েছেন। অতঃপর ২০১২ সালের গ্রীষ্মে, তিনি প্রিমিয়ার লিগ ক্লাব চেলসিতে যোগদান করেন, যেখানে তিনি তার প্রথম মৌসুমেই উয়েফা ইউরোপা লিগ শিরোপা এবং ঘরোয়া ডাবল জয়লাভ করতে সক্ষম হন।
আসপিলিকুয়েতা স্পেনের বেশ কয়েকটি বয়সভিত্তিক দলের হয়ে খেলেছেন। তিনি স্পেন অনূর্ধ্ব-২১ দলের সদস্য থাকাকালীন ২টি উয়েফা ইউরোপিয়ান অনূর্ধ্ব-২১ চ্যাম্পিয়নশিপে অংশগ্রহণ করেছেন, যার মধ্যে ২০১১ সালে স্পেন উক্ত প্রতিযোগিতা জয়লাভ করতে সক্ষম হয়। তিনি স্পেনের বয়সভিত্তিক দলের হয়ে সর্বমোট ৫৫টি ম্যাচ খেলেছেন। অতঃপর ২০১৩ সালে, স্পেন জাতীয় দলের হয়ে খেলার মাধ্যমে তিনি আন্তর্জাতিক পর্যায়ে অভিষেক করেন। তিনি ২০১৪ ফিফা বিশ্বকাপ এবং ২০১৬ উয়েফা ইউরোর মতো প্রতিযোগিতায় স্পেনের প্রতিনিধিত্ব করেছেন।
সম্মাননা
মার্সেই
স্পেন অনূর্ধ্ব-১৯
স্পেন অনূর্ধ্ব-২১
স্পেন
ব্যক্তিগত
ইউকিয়া আমানো
প্রারম্ভিক জীবন
আমানো ১৯৪৭ সালে জাপানের কানাগাউয়া প্রিফেক্চারে জন্মগ্রহণ করেন। ১৯৬৮ সালে টোকিও বিশ্ববিদ্যালয়ে পড়াশোনা শুরু করেন। আইন বিষয়ে স্নাতক ডিগ্রী অর্জন শেষে এপ্রিল, ১৯৭২ সালে জাপানের পররাষ্ট্র মন্ত্রণালয়ে যোগ দেন। তিনি আন্তর্জাতিক পর্যায়ে অস্ত্র নিষিদ্ধকরণ সংক্রান্ত এবং পারমাণবিক অস্ত্রবিস্তার রোধের ক্ষেত্রে উল্লেখযোগ্য অবদান রাখেন। ১৯৭৩-৭৪ সালে ফ্রান্সের ইউনিভার্সিটি অব ফ্রান্সে-কমতেঁ এবং ১৯৭৪-৭৫ সালে নিস বিশ্ববিদ্যালয়ে অধ্যয়ন করেন।
কর্মজীবন
ইউকিয়া আমানো পররাষ্ট্র মন্ত্রণালয়ের বিভিন্ন পদে কাজ করেছেন। তন্মধ্যে ১৯৯৩ সালে বিজ্ঞান বিভাগের পরিচালক এবং পারমাণবিক শক্তি বিভাগের পরিচালক অন্যতম। কূটনৈতিক বিভাগের সদস্য হিসেবে ভিয়েনতিয়েন, ওয়াশিংটন ডি.সি এবং ব্রাসেলসে জাপানের দূতাবাসে কাজ করেন। এছাড়াও, জাপানের প্রতিনিধি হিসেবে জেনেভায় অস্ত্রবিস্তার রোধ সম্মেলনে যোগ দেন। মার্সেলিতে জাপানের কনসাল জেনারেলও ছিলেন তিনি।
আগস্ট, ২০০২ সালে তিনি অস্ত্র নিয়ন্ত্রণ ও বিজ্ঞান বিষয়ক মহাপরিচালক পদে নিয়োগপ্রাপ্ত হন। এ সকল পদে যোগ দেয়ার ফলে আন্তর্জাতিক যোগাযোগে সম্পৃক্ত হন তিনি। ফলে পারমাণবিক অস্ত্ররো
ধ চুক্তি, পারমাণবিক অস্ত্র নিষিদ্ধকরণ চুক্তি প্রভৃতি বিষয়ে জড়িত হয়ে পড়েন। এপ্রিল, ২০০১ সালে জাতিসংঘের মিসাইল বিষয়ক প্যানেল এবং জুলাই, ২০০১ সালে জাতিসংঘের বিশেষজ্ঞ দলেও জাপান সরকারের পক্ষ থেকে যোগ দিয়েছিলেন আমানো।
আন্তর্জাতিক পারমাণবিক শক্তি সংস্থা
থাম্ব|সাদাবাদ কমপ্লেক্সে ইরানের প্রেসিডেন্ট হাসান রুহানির সঙ্গে আমানোর বৈঠক ২০০৫ সালে, আমানো জাপান থেকে রাষ্ট্রদূত হিসেবে আইএইএ এ যোগদান করেন। সেপ্টেম্বর ২০০৫ থেকে সেপ্টেম্বর ২০০৬ পর্যন্ত, আমানো আইএইএর গভর্ন্যান্স বোর্ডের চেয়ারম্যান হিসেবে দায়িত্ব পালন করে। এই সময়ে, আইএইএ এবং তার মহাপরিচালক মোহাম্মেদ এল বারাদেই নোবেল শান্তি পুরস্কার পান। ২০০৫ সালের ডিসেম্বরে অনুষ্ঠিত নোবেল পুরস্কারে আইএইএ'র চেয়ারম্যান হিসেবে আমানো প্রতিনিধিত্ব করেন। ২০০৮ সালের সেপ্টেম্বর মাসে, জাপানী সরকার ঘোষণা দেয় যে, ইউকেনিয়া আমানোকে আইএইএ'র পরবর্তী মহাপরিচালক হিসেবে মনোনীত করা হয়েছে। ২,জুলাই ২০০৯ তারিখে আইএইএ'র ৬-ষ্ঠ রাউন্ডে ভোট দেওয়ার জন্য তিনি গভর্নরস অব গভর্নরস নিযুক্ত হন। তিনি দক্ষিণ আফ্রিকার প্রতিনিধি আব্দুল সামাদ মিন্টিকে পরাজিত করেন, তার প্রাথমিক প্রতিদ্বন্দ্বী। ৩ জুলাই ২০০৯ তারিখে ১৪৫ টি আইএইএ সদস্য আনুষ্ঠানিকভাবে ইউকিয়া আমানোকে "জালিয়াতি" দ্বারা নিযুক্ত করে। ১ ডিসেম্বর ২০০৯ তারিখে, আমানো আন্তর্জাতিক পরমাণু শক্তি সংস্থার মহাপরিচালক হিসেবে প্রথম মেয়াদ শুরু করেন। নভেম্বর ২০১০ সালে, ব্রিটিশ পত্রিকা " দ্য গার্ডিয়ান " মার্কিন যুক্তরাষ্ট্রের কূটনৈতিক তারের একটি উইলিয়ামে ক্যাটেগরির সংবাদ প্রদান করে এবং উইকিলিকস কর্তৃক সংবাদপত্রের কাছে সরবরাহ করে, যা আমানো এবং একজন আমেরিকান রাষ্ট্রদূতের মধ্যকার বৈঠক। তারের লেখক এ্যামনোর একটি বিবৃতিতে সংক্ষেপে বর্ণনা করেন যে, তিনি ইরানের পারমাণবিক অস্ত্র কর্মসূচি পরিচালনার জন্য উচ্চ স্তরের কর্মকর্তাদের নিয়োগের প্রতি প্রধান কৌশলগত সিদ্ধান্তে যুক্তরাষ্ট্রের আদালতে দৃঢ়ভাবে সমর্থন জানিয়েছেন। মার্চে ২০১২ সালে, আমানো সাবেক প্রাক্তন সিনিয়র আইএইএ কর্মকর্তাদের পশ্চিমা-পশ্চিমা মনোভাব, অযাচিত বুদ্ধিমত্তার উপর নির্ভরশীলতা ।
পারমাণবিক সম্প্রচারের দৃশ্যগুলি
২০০৯ সালে অস্ট্রিয়ান পত্রিকা Die Press এর সাথে একটি সাক্ষাত্কারে, ইউকিয়া আমানো বলেছিলেন যে তিনি " পারমাণবিক অস্ত্র বিস্তারের বিরোধিতা করেছিলেন " কারণ আমি একটি অভিজ্ঞ দেশ থেকে এসেছি।
পারমাণবিক শক্তি সম্পর্কে দৃষ্টিভঙ্গি
ইউকিয়া আম্যানো বলেন, " এনার্জি সাস্টেনিবিলিটি অ্যান্ড ইকনমিক্সের নিউক্লিয়ার পাওয়ার ফোরাম " এ গুরুত্বপূর্ণ যে নিরাপত্তার বিষয়ে নিরাপত্তা এবং নিরাপত্তার কথা বলা হয়েছে। নিরাপত্তা এবং নিরাপত্তা প্রাথমিকভাবে প্রতিটি সার্বভৌম রাষ্ট্রের দায়িত্ব। তবে আইএইএর একটি শক্তিশালী ভূমিকা রয়েছে খেলা, কারণ একটি দুর্ঘটনা বা দূষিত আইন দূরবর্তী এবং ক্রস সীমানা ফলাফল থাকতে পারে। " আমানুর মতে, গত দুই দশকে পারমাণবিক শিল্পের দক্ষ ও নিরাপদ পারফরম্যান্সের ক্ষেত্রে এখানে খুব গুরুত্বপূর্ণ উন্নতি হয়েছে। এটি উন্নত ডিজাইন, ভাল অপারেটিং পদ্ধতি, একটি শক্তিশালী এবং অধিক কার্যকরী নিয়ন্ত্রক পরিবেশ এবং এটি একটি শক্তিশালী নিরাপত্তা সংস্কৃতির উদ্ভব। আইএইএ একটি পারমাণবিক নিরাপত্তা বিষয়ক সমন্বিত উদ্যোগকে উন্নীত করে, ম্যানেজমেন্ট সিস্টেম, কার্যকর নেতৃত্ব এবং নিরাপত্তা সংস্কৃতিতে মনোনিবেশ করে। এটি গুরুত্বপূর্ণ যে দেশগুলির নিরাপত্তা ও নিরাপত্তা অবকাঠামো পারমাণবিক বিজ্ঞান এবং প্রযুক্তি আমরা কখনোই নিখুঁত হতে হবে না। "
ফিলিপাইনের অফিসিয়াল সফর
২০১০ সালের ১০ ডিসেম্বর নিউক্লিয়ার পাওয়ার ফোরামের উদ্বোধনী অধিবেশনে সেন্টার ফর এনার্জি সাস্টেনিবিলিটি এন্ড ইকোনমিকস এবং আর্ক মিডিয়া গ্লোবাল আয়োজিত অনুষ্ঠানে আমানো বলেন, আইএইএ'র পক্ষ থেকে পারমাণবিক বিজ্ঞান ও প্রযুক্তি ও জ্বালানি ক্ষেত্রে দেশের দক্ষতা উন্নয়নে সহায়তা প্রদান করা হয়েছে। পরিকল্পনা "সেইসাথে" পারমাণবিক শক্তি জন্য একটি মানব সম্পদ উন্নয়ন পরিকল্পনা উন্নয়নশীল পরামর্শ। " ফোরামে আমারা বলেন, ফিলিপাইন "বিশ্ব পর্যায়ে গুরুত্বপূর্ণ ভূমিকা পালন করে, উদাহরণস্বরূপ নিউক্লিয়ার অস্ত্রশস্ত্রের অ সম্প্রচারের বিষয়ে সংবিধানের রিভিউ কনফারেন্সের সভাপতিত্ব করে। ফিলিপিন্স পারমাণবিক অ-প্রলিফারমেন্ট রিট রিভিউ কনফারেন্স ২০১০ সালের মে মাসে, যেটি পারমাণবিক শক্তির শান্তিপূর্ণ ব্যবহার, পারমাণবিক অস্ত্র তৈরির দেশসমূহের নিঃশব্দ এবং বৈষম্যমূলক আলোচনা। ১১ ডিসেম্বর ২০১০ তারিখে আমানও ফোরামের দ্বিতীয় দিনে বায়ান নিউক্লিয়ার পাওয়ার প্ল্যান্ট পরিদর্শন করেন। বিদেশের পররাষ্ট্র বিষয়ক মন্ত্রণালয়, আইএইইএর সম্ভাব্য পুনর্বাসনের সম্ভাব্য পুনর্বাসনের মূল্যায়ন করতে পারে.আমানোের অফিসিয়াল সফরে তিনি বৈদেশিক বিষয় সম্পর্কিত সচিব আলবার্তো রোমুলো, বিজ্ঞান ও প্রযুক্তি সচিব মারিও মন্টোগো এবং জ্বালানি সচিব জোসে রেনের Almendras এর সাথে বৈঠক করেন। ফিলিপাইন সরকারও দেখছে ক্যান্সারের রেডিওথেরাপি ব্যবহারে স্বাস্থ্য কর্মীদের প্রশিক্ষণ IAEA- এর সাথে সহযোগিতার বিস্তারে। I
জাপানের ভূমিকম্প ও সুনামির পর পরমাণু ইস্যুতে যোগদান
১১ মার্চ ২০১১ তারিখে ফুকুশিমা পারমাণবিক দুর্ঘটনার পর, ১৮ মার্চ টোকিওতে প্রধানমন্ত্রী নোটো কানের সঙ্গে আমানো বৈঠক করেন। আমানো, "যিনি সংস্থার সদরদপ্তর থেকে এসেছিলেন ... তিনি ক্ষতিগ্রস্ত গাছের কাছে বিকিরণ নিরীক্ষণ করার জন্য কয়েক দিনের মধ্যে একটি দল প্রেরণ করবেন।" বৈঠক শেষে আমানো বলেন, ফুকুশিমার মধ্যে পারমাণবিক সংকটের বিষয়ে যতটা সম্ভব সম্ভব তথ্য প্রকাশের জন্য কান "সম্মত হয়েছে। আন্তর্জাতিক সমিতির সাথে সমন্বয় সাধন করা গুরুত্বপূর্ণ এবং উত্তম স্বচ্ছতা," মিঃ আমানো সভাপতিত্বের আগে সাংবাদিকদের জানান।
ব্যক্তিগত
আমানো বিবাহিত এবং ইংরেজি, ফরাসি এবং তার স্থানীয় ভাষা, জাপানী ভাষা বলেন।
আসিফ শেখ
আসিফ শেখ (आसिफ शेख; জন্ম: ১১ নভেম্বর ১৯৬৪) হলেন একজন ভারতীয় চলচ্চিত্র এবং টেলিভিশন অভিনেতা। তিনি বর্তমানে অ্যান্ডটিভিতে প্রচারিত জনপ্রিয় ধারাবাহিক ভাবি জী ঘর পর হ্যায়ে বিভূতি নারায়ণ মিশ্রর চরিত্রে অভিনয় করছেন। ১৯৮৪ সালে, তিনি ভারতীয় টেলিভিশনের প্রথম ধারাবাহিক অনুষ্ঠান হাম লোগের মাধ্যমে অভিনয় জগতে পদার্পণ করেন।
ব্যক্তিগত জীবন
যদিও আসিফ দিল্লিতে জন্মগ্রহণ করেছিলেন, কিন্তু তিনি তার শৈশবের অধিকাংশ সময় বারাণসীতে অতিবাহিত করেন।
চেচনিয়ায় সমকামী-বিরোধী অভিযান
রাশিয়ার চেচনিয়ায় সংঘটিত সমকামী-বিরোধী অভিযানের মধ্যে রয়েছে জোরপূর্বক গুম-খুন–গোপন অপহরণ, কারারুদ্ধকরণ, নির্যাতন–এবং ব্যক্তিদের যৌন অভিমুখিতার উপর ভিত্তি করে কর্তৃপক্ষের দ্বারা সংঘটিত বিচার বহির্ভূত হত্যাকাণ্ড, যেখানে মূলত সমকামী পুরুষদের টার্গেট করা হচ্ছে। মানবাধিকার গোষ্ঠী ও প্রত্যক্ষদর্শীদের দাবি অনুযায়ী, কর্তৃপক্ষের দ্বারা সমকামী বা উভকামী সন্দেহে আটককৃত প্রতি ১০০ জনের মধ্যে অন্তত ২ জন বন্দিশিবিরে বন্দী থাকা অবস্থায় মারা গেছে বলে জানা গেছে।
১ এপ্রিল ২০১৭ তারিখে রুশ ভাষার একটি সরকার-বিরোধী সংবাদপত্র নোভায়া গাজেতা উক্ত অভিযোগগুলো নিয়ে প্রাথমিকভাবে একটি রিপোর্ট করে, যেখানে বলা হয় যে ফেব্রুয়ারি ২০১৭ থেকে ১০০ জনেরও বেশি লোককে আটক ও নির্যাতন করা হয়েছে এবং অন্তত তিনজন বিচার বহির্ভূত হত্যাকাণ্ডে মারা গেছে। সংবাদপত্রটি চেচেন স্পেশাল সার্ভিসের সূত্রের বরাত দিয়ে সমকামী আটকের এই সারিকে একটি "প্রতিষেধক ঝাঁটা" বলে অভিহিত করে। যে সাংবাদিক এই বিষয়ে প্রথম রিপোর্ট করেছিলেন তিনি আত্মগোপনে চলে যান। পরিস্থিতি নিয়ে প্রতিবেদনকারী সাংবাদিকদের বিরুদ্ধে প্রতিশোধ নেওয়ার আহ্বান জানানো হয়।
চেচেন কর্তৃপক্ষের পদ্ধতিগত এলজিবিটি-বিরোধী অভিযানের অংশ হিসেবে বর্ণিত কার্যকলাপের খবর ছড়িয়ে পড়ার সঙ্গে সঙ্গে রুশ ও আন্তর্জাতিক কর্মীরা বন্দিশিবির থেকে বেঁচে যাওয়া এবং অন্যান্য দুর্বল চেচেনদের সরিয়ে নেওয়ার জন্য ঝাঁপিয়ে পড়ে, কিন্তু তাঁদের নিরাপদে রাশিয়া ত্যাগ করার জন্য ভিসা পেতে অসুবিধা হয়েছিল।
নিপীড়নের রিপোর্টগুলো বিশ্বব্যাপী বিভিন্ন প্রতিক্রিয়ার মুখোমুখি হয়। চেচেন প্রজাতন্ত্রের প্রধান রমজান কাদিরভ কেবলমাত্র কোনো ধরনের নিপীড়নের ঘটনাকেই অস্বীকার করেন নি, বরং চেচনিয়ায় সমকামী পুরুষদের অস্তিত্বের কথাও অস্বীকার করেছেন, আরও মন্তব্য করেন যে এই ধরনের লোক থেকে থাকলে তাঁদের নিজেদের পরিবারই হত্যা করবে। মস্কোর কর্মকর্তারা এ বিষয়ে সন্দিহান ছিলেন, যদিও মে মাসের শেষের দিকে রুশ সরকার চেচনিয়ায় একটি তদন্তকারী দল পাঠাতে সম্মত হয়। অসংখ্য জাতীয় নেতা ও পশ্চিমা বিশ্বের অন্যান্য জনসাধারণ চেচনিয়ার কর্মকাণ্ডের নিন্দা করেন এবং রাশিয়া ও অন্যত্র প্রতিবাদ মিছিল বের করেন। অর্গানাইজেশন ফর সিকিউরিটি অ্যান্ড কোঅপারেশন ইন ইউরোপ (ওএসসিই) দ্বারা ডিসেম্বর ২০১৮ সালে প্রকাশিত একটি প্রতিবেদনে দাবি করা হয় যে এলজিবিটি ব্যক্তিদের উপর নিপীড়ন সংঘটিত হয়েছিল এবং কর্তৃপক্ষ এ বিষয়টি উপেক্ষা করে যায়। ২০২১ সালের কাউন্সিল অফ ইউরোপের এলজিবিটিআই-বিরোধী ঘৃণামূলক অপরাধের প্রতিবেদনে প্রতিবেদক ফোরা বেন শিখা "২০১৭ সালে চেচনিয়ায় এলজিবিটিআই লোকেদের বিরুদ্ধে রাষ্ট্রীয় পৃষ্ঠপোষকতায় পরিচালিত হামলা"কে "ইউরোপে কয়েক দশকের মধ্য ঘটা এলজিবিটিআই লোকদের বিরুদ্ধে সহিংসতার একক সবচেয়ে ভয়াবহ উদাহরণ" হিসেবে বর্ণনা করেন।
১১ জানুয়ারি ২০১৯ তারিখে রিপোর্ট করা হয় যে ২০১৮ সালের ডিসেম্বরে দেশটিতে আবারও একটি 'সমকামী শুদ্ধি অভিযান' আরম্ভ হয়, বেশ কয়েকজন সমকামী পুরুষ ও মহিলাকে আটক করা হয়।   রাশিয়ান এলজিবিটি নেটওয়ার্ক দাবি করে যে প্রায় ৪০ জনকে আটক করা হয় এবং দুজনকে হত্যা করা হয়।
যদিও কিছু লোক চেচনিয়া থেকে পালিয়ে গেছে এবং কিছু ক্ষেত্রে তাঁরা যে দেশে স্থানান্তরিত হয়েছে সেখানে মর্যাদা পেয়েছে, তবুও চেচনীয় এজেন্টরা তাঁদের এই অঞ্চলের বাইরে তাড়া করছে।  কিছু কিছু ক্ষেত্রে আটকদের বিরুদ্ধে মিথ্যা অভিযোগ আনা হয়েছে।
পটভূমি
চেচেন প্রজাতন্ত্রে এলজিবিটি অধিকারের অবস্থা দীর্ঘদিন ধরেই মানবাধিকার সংস্থাগুলোর (অ্যামনেস্টি ইন্টারন্যাশনালসহ) উদ্বেগের কারণ হয়ে দাঁড়িয়ে আছে এবং এটিকে রুশ ফেডারেশনের অভ্যন্তরে সামগ্রিকভাবে "বিশেষত বিবর্ণ" হিসেবেও বর্ণনা করা হয়েছে। ২০১৭ সালের ক্র্যাকডাউনের পূর্বে অ্যামনেস্টি ইন্টারন্যাশনালের মতো মানবাধিকার সংস্থাগুলোর সমালোচনার জন্যও একে পৃথকভাবে চিহ্নিত করা হতো। চেচনিয়া হলো মূলত একটি মুসলিম, অতি-রক্ষণশীল সমাজ যেখানে সমকামভীতি ব্যাপক এবং সমকামিতা ট্যাবু, এবং যেখানে একজন সমকামী আত্মীয় থাকা "পুরো বংশের উপর দাগ" হিসেবে দেখা হয়।
ফেডারেল রুশ এলজিবিটি আইন চেচনিয়াতেও প্রযোজ্য, যেহেতু এটি রুশ ফেডারেশনের একটি অংশ। যাইহোক, দক্ষিণ রাশিয়ার অন্যান্য অঞ্চলের মতো চেচনিয়াতেও রুশ রাষ্ট্রপতি ভ্লাদিমির পুতিন "আংশিকভাবে ধর্মীয় চরমপন্থাকে সহযোজিত করার প্রয়াসে স্থানীয় নেতাদের তাঁদের প্রথাগত মূল্যবোধের উদ্ভাসন কার্যকর করার ক্ষমতা দিয়েছেন, যেটি মূলত লোকচক্ষুর আড়ালে পরিচালিত হচ্ছে"।
সালাহউদ্দিন আহমেদ মুক্তি
সালাহউদ্দিন আহমেদ মুক্তি একজন বাংলাদেশি রাজনীতিবিদ ও দশম জাতীয় সংসদ সদস্য। সালাহউদ্দিন আহমেদ মুক্তি ময়মনসিংহ-৫ আসন থেকে ২০১৪ সালে দশম জাতীয় সংসদ নির্বাচনে জাতীয় পার্টির মনোনয়নে সংসদ সদস্য নির্বাচিত হন।
জন্ম ও শিক্ষাজীবন
ময়মনসিংহের মুক্তাগাছা শহরের পয়ারকান্দি এলাকার বাসিন্দা সাবেক পৌর কমিশনার মৃত সিরাজউদ্দিন আহমেদের একমাত্র ছেলে সালাউদ্দিন আহমেদ মুক্তি ২ জানুয়ারি ১৯৭৩ সালে ময়মনসিংহ জেলায় জন্মগ্রহণ করেন। তিনি মাধ্যমিক পাশ।
রাজনৈতিক ও কর্মজীবন
সালাহউদ্দিন আহমেদ মুক্তি রাজনীতিতে সক্রিয় জাতীয় ছাত্র সমাজের মাধ্যমে তার রাজনীতি শুরু হয়। এরপর উপজেলা জাতীয় যুব সংহতির আহ্বায়ক হিসেবে দায়িত্ব পালন করে। পরে উপজেলা জাতীয় পার্টির সাধারণ সম্পাদকের দায়িত্ব পান। ২০১৪ সালের জাতীয় সংসদ নির্বাচনে মুক্তাগাছা আসনে তিনি জাতীয় পার্টি থেকে দলীয় মনোনয়ন পান এবং নির্বাচনে জয়ী হন।
পশ্চিম জৈন্তিয়া পাহাড় জেলা
পশ্চিম জৈন্তিয়া পাহাড় জেলা (West Jaintia Hills) হল ভারতের উত্তর-পূর্বাঞ্চলীয় প্রদেশ মেঘালয়ের একটি জেলা।
প্রতিষ্ঠাকাল ও আয়তন
২০১২ সালে প্রতিষ্ঠিত এ জেলার আয়তন ১,৬৯৩ বর্গ কিলোমিটার।
জনসংখ্যা
২০১১ সালের জরিপ অনুযায়ী এ এলাকার জনসংখ্যা ২ লক্ষ ৭০ হাজার ৩৫২ জন।
বিস্তারিত
পূর্বে এই জেলা জৈন্তিয়া পাহাড় জেলার (সংযুক্ত জেলা) অধীন ছিল যা ২২ ফেব্রুয়ারি ১৯৭২ সালে গঠিত হয়েছিল। তখন এর আয়তন ছিল ৩ হাজার ৮১৯ বর্গ কিলোমিটার। ২০০১ সালের শুমারি অনুসারে এই জেলার জনসংখ্যা ছিলো ২ লক্ষ ৯৫ হাজার ৬৯২ জন। পরবর্তীতে ২০১২ সালে জৈন্তিয়া পাহাড় জেলা ভেঙে 'পশ্চিম জৈন্তিয়া পাহাড় জেলা' ও পূর্ব জৈন্তিয়া পাহাড় জেলা নামে দুটি জেলা গঠন করা হয়। বর্তমানে জাওয়াই হচ্ছে পশ্চিম জৈন্তিয়া পাহাড় জেলার গুরুত্বপূর্ণ সরকারি কার্যালয় এবং প্রতিষ্ঠান, শিক্ষা প্রতিষ্ঠান, হাসপাতাল, ব্যাংকিং প্রতিষ্ঠান ইত্যাদির সদরদপ্তর। জয়ন্তিয়া ভাষার সাথে সাথে এই জেলার অন্যতম খাসীয় ভাষা হলো ওয়ার, যা জেলা ১৩.৯ শতাংশ লোকের মাতৃভাষা ও আমলারেম ব্লকে সর্বাধিক প্রচলিত ভাষা।
ইউতো ইওয়াসাকি
ইউতো ইওয়াসাকি (岩崎 悠人, Yuto Iwasaki; জন্ম: ১১ জুন ১৯৯৮) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সাগান তোসু এবং জাপান জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং দ্বিতীয় আক্রমণভাগের খেলোয়াড় হিসেবে খেলেন।
প্রারম্ভিক জীবন
ইউতো ইওয়াসাকি ১৯৯৮ সালের ১১ই জুন তারিখে জাপানের হিকোনেতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
ইওয়াসাকি জাপান অনূর্ধ্ব-১৭, জাপান অনূর্ধ্ব-১৮, জাপান অনূর্ধ্ব-১৯, জাপান অনূর্ধ্ব-২০, জাপান অনূর্ধ্ব-২২ এবং জাপান অনূর্ধ্ব-২৩ দলের হয়ে খেলার মাধ্যমে জাপানের প্রতিনিধিত্ব করেছেন।